མདོར་ན་དོན་དངོས་ནི་བོད་བཙན་པོ་སྟག་རི་གཉན་གཟིགས་ཀྱི་རིང་ནས་སྤུར་རྒྱལ་བཙན་པོའི་སྲིད་དབང་དང་མངའ་ཐང་ལྷོ་ཁ་ནས་ཤར་དུ་རྒྱ་བསྐྱེད་དེ་དབུས་ཀྱི་རྒྱལ་ཕྲན་ཆུང་བ་ཟིང་པོ་རྗེ་ཁྲི་འབངས་སུམ་དང་ཟིང་པོ་རྗེ་སྟག་སྐྱ་བོ་ལྟ་བུ་རིམ་གྱིས་མངའ་འོག་ཏུ་བཅུག་ནས།ཕག་གི་ཡུང་བ་སྣ་མན་ཆད་དང་།རྐོང་ཡུལ་བྲེ་སྣར་ཡན་ཆད་སྤུར་རྒྱལ་བཙན་པོའི་ཕྱག་ཏུ་ལོན་ནས་བཙན་པོ་གནམ་རུ་སྲོང་བཙན་སྐབས་རྒྱལ་ས་ལྷོཁ་ནས་དེང་སང་གི་མལ་གྲོ་གུང་དཀར་རྫོང་དུ་སྤོས་པས།ཕྱིས་སུ་ཕོ་བྲང་བྱམས་པ་མི་འགྱུར་བྱ་བ་བཞེངས་ནས་གཟོད་རྒྱལ་ས་དབུས་སུ་བརྟན་གཞི་ཆགས་པས་རྒྱལ་པོ་སྲོང་བཙན་སྒམ་པོ་ཡང་དེ་ནས་འཁྲུངས་པ་དེང་སང་བར་དུ་གྲག་བཞིན་ཡོད་པ་སོགས་གོང་འོག་ལོ་རྒྱུས་རྣམས་ངོ་འཕྲོད་ལ་ལྷུ་འགྲིག་པ་ལགས་སོ།